Vickers (mindrailherez)

KinnigBroDoareMindrailherez (stumm diazez yenaet dre zour)Mont en-droTennata dre argilMunisionoù.303 British (stumm e arme Breizh-Veur)Adstummoù e meur a vro :.30-06 Springfield11 mm Vickersha reoù all (gwelet al listenn)ProduerienVickers CompanyMare produiñ1912 - ?Niver produet ?Mare implij1912 - bloavezhioù 1960 (arme Breizh-Veur)Perzhioù teknikelMas (hep kartouchenn)18,1 kgTrebez : 23 kgDour ar sistem-yenaat : 4,1 kgHirder1.155 mmHirder ar c'hanol723 mmTizh mont e-maez ar boledoù744 m/sLusk-tennañ teorikelEtre 450 ha 500 tenn/mnEndalc'hGouriz 250 kartouchennLezennRummad e Bro-C'hallA
Ar Vickers a zo ur vindrailherez implijet gant ar British Army e hanterenn gentañ an XX kantved, hag e-pad ar Brezel-bed Kentañ dreist-holl.

 Istor ha deskrivadur 
kleiz|thumb|Ur Vickers implijet da vare emgann hent Menin (Ieper, Belgia, miz Gwengolo 1917)
Ar Vickers, anvet da gentañ Vickers New Light, a zo un adstumm d’ar vindrailherez Maxim, dezhi un nebeud kemmoù evel an dir e-plas al leton evit sevel pezhioù HOUSTON Rob, STROYAN Christine (renerezh), Armes à feu de légende, Larousse, 2019, p. 196, ha kambret e .303 British, kalibr standart armoù-skoaz an arme vreizhveurat e 1912, pa voe produet he skouerennoù kentañ ha kroget da implijout anezhe dindan an anv ofisiel Vickers Mk.I. Skañvoc’h e oa evit ar Maxim neuze, met ar memes gwikefre tennata dre argil gant ur glin a implije dre vras. Brudet e oa evit bezañ un arm fiziapl, gant ma veze cheñchet e ganolioù en ur mod reoliek McNAB Chris, Armes à feu Encyclopédie visuelle, L'Imprévu, 2022, p. 243. 

Pourveziet e oa gant gourizoù 250 kartouchenn, ha yenaet e oa dre zour. Abalamour d’ar vindrailherez produiñ aezhenn dour pa veze tennet e voe implijet a-wechoù war an talbenn gant ur pezh ouzhpenn, dezhañ un duellenn liammet ouzh ul lestr, evit dastum an aezhenn ha kuzhat an arm hag e vindrailherien gwelloc’h.

 Implij 
Talvoudus e voe ar Vickers d’ar British Army war talbennoù difiñv ar Brezel-bed Kentañ, e-lec’h ne save ket he fouez kudennoù bras. Implijet e voe an arm en ur mod ofisiel betek dibenn ar bloavezhioù 1960. Ar Royal Navy a viras un nebeud skouerennoù anezhañ betek ar bloavezhioù 1980 zoken POPENKER Maxim, Vickers Mk.I, Modern Firearms (lennet d'ar 14/03/2025). Ur stumm yenaet dre aer a voe savet ivez war veur a garr-nij brezel saoz pe gall eus ar Brezel-bed Kentañ, evel ar Breguet 14 Vickers Machine Gun, Plane Encyclopedia (lennet d'ar 14/03/2025).

Savet e voe war un nebeud tankoù saoz implijet e deroù an Eil Brezel-bed dreist-holl, evel an A11 Mathilda I, ar Cruiser Mark IV, an A9 Mark I pe an A12 Mathilda II FOSS Christopher F., Chars de la 2e Guerre mondiale, PML Éditions, 1994, 159 p., ISBN 2-87628-896-6.
kleiz|thumb|Stummoù M1915 produet er Stadoù-Unanet, o vezañ ensellet e Breizh-Veur

 Adstummoù 
Meur a adstumm, dezhe kalibroù disheñvel, a voe savet evit armeoù broioù all e hanterenn gentañ an XX kantved :
 6,5 × 52 mm Mannlicher–Carcano ()
 6,5 × 50 mm Arisaka
 6,5 × 53 mm R
 7 × 57 mm Mauser : un nebeud skouerennoù evit armeoù Chile hag El Salvador
 .280 British
 7,5 × 55 mm Swiss
 7,62 × 51 mm NATO
 .30-06 Springfield () : stumm M1915, dezhi ul lusk-tennañ uheloc'h, 12.125 skouerenn produet gant Colt etre 1917 ha 1918. 2.888 anezhe a voe kemeret o flas gant mindrailherezioù Browning M1917 e dibenn ar brezel ha treuzfurmet e mindrailherezioù yenaet dre aer evit bezañ savet war girri-nij CADIOU Yves L., Les Colt Volume 4, Fusils, carabines et mitrailleuses, Éditions du Portail, 1999, 120 p., ISBN 2-86551-042-5, p. 63.
 7,62 × 54 mm R : 3.000 skouerenn savet gant Colt er Stadoù-Unanet evit Impalaeriezh Rusia e 1917
 7,65 × 53 mm Mauser : un nebeud skouerennoù evit armeoù Arc'hantina ha Belgia
 7,7 × 58 mm Arisaka  () : dindan an anv Type 89
 8 mm Lebel : () : 2.000 skouerenn urzhiet e 1914, met 52 a voe gwerzhet d’ar vro hepken FRANÇOIS Guy, Mitrailleuses et canons des avions français, e Histoire de Guerre, Blindés et Matériel, miz Ebrel 2023, pp. 27-38
 11 mm Vickers

 Daveennoù 

Rummad:Mindrailherezioù
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù ar Rouantelezh-Unanet